Source: https://www.riigiteataja.ee/akt/104012017030
Timestamp: 2018-12-10 00:26:43+00:00

Document:
Ajateenija ja asendusteenistuja toetuse, reservväelasele õppekogunemisel osalemise aja eest makstava toetuse ning ajateenija ja asendusteenistuja lapse toetuse ulatus ja maksmise kord – Riigi Teataja
Ajateenija ja asendusteenistuja toetuse, reservväelasele õppekogunemisel osalemise aja eest makstava toetuse ning ajateenija ja asendusteenistuja lapse toetuse ulatus ja maksmise kord
Ajateenija ja asendusteenistuja toetuse, reservväelasele õppekogunemisel osalemise aja eest makstava toetuse ning ajateenija ja asendusteenistuja lapse toetuse ulatus ja maksmise kord - sisukord
§ 1 Ajateenija toetuse ulatus
§ 2 Asendusteenistuja toetuse ulatus
§ 3 Reservväelasele õppekogunemisel osalemise aja eest makstav toetus
§ 4 Ajateenija ja asendusteenistuja toetuse ning reservväelasele õppekogunemisel osalemise aja eest makstava toetuse maksmine
§ 5 Ajateenija ja asendusteenistuja lapse toetuse ulatus ja maksmise kord
RT I, 04.01.2017, 30
Vastu võetud 03.01.2017 nr 1
Määrus kehtestatakse kaitseväeteenistuse seaduse § 54 lõigete 2 ja 12, § 64 lõigete 2 ja 51 ning § 80 lõike 6 alusel.
§ 1. Ajateenija toetuse ulatus
(1) Ajateenijale makstakse igakuist toetust ajateenistuskohta saabumise päevast kuni ajateenistuse lõppemiseni.
(2) Ajateenijale makstakse igakuist toetust olenevalt tema auastmest järgmiselt:
reamees, madrus
kapral, vanemmadrus
nooremseersant, nooremmaat
seersant, maat
(3) Suurendatud toetust makstakse alates üheksandast ajateenistuses viibimise kuust.
(4) Välisriiki kauemaks kui 14 päevaks lähetamise korral makstakse ajateenijale lisatoetust 10 eurot päevas kuni lähetuse lõpuni.
§ 2. Asendusteenistuja toetuse ulatus
(1) Asendusteenistujale makstakse igakuist toetust teenistuskohta saabumise päevast kuni asendusteenistuse lõppemiseni.
(2) Asendusteenistuja igakuise toetuse suurus on töölepingu seaduse § 29 lõike 5 alusel kehtestatud kuu töötasu alammäär.
§ 3. Reservväelasele õppekogunemisel osalemise aja eest makstav toetus
(1) Reservväelasele makstakse toetust alates õppekogunemise kutsel näidatud kohta saabumise päevast kuni õppekogunemisel osalemise lõppemiseni.
(2) Reservväelasele makstakse õppekogunemisel osalemise aja eest toetust olenevalt ametikoha põhiliigist järgmiselt:
1) sõdur – 27 eurot päevas;
2) allohvitser – 30 eurot päevas;
3) ohvitser – 40 eurot päevas.
(3) Välisriiki kauemaks kui 14 päevaks saatmise korral makstakse reservväelasele lisatoetust 10 eurot päevas kuni välisriigis viibimise lõppemiseni.
§ 4. Ajateenija ja asendusteenistuja toetuse ning reservväelasele õppekogunemisel osalemise aja eest makstava toetuse maksmine
(1) Ajateenija toetust makstakse kuu viimasel tööpäeval ajateenija esitatud, Eesti krediidiasutuses või välisriigi krediidiasutuse Eesti filiaalis avatud arvelduskontole.
(2) Reservväelasele makstakse õppekogunemisel osalemise aja eest toetust 14 päeva jooksul pärast õppekogunemise lõppemist reservväelase esitatud, Eesti krediidiasutuses või välisriigi krediidiasutuse Eesti filiaalis avatud arvelduskontole.
(3) Asendusteenistuja toetust makstakse järgneva kuu 10. kuupäeval asendusteenistuja esitatud, Eesti krediidiasutuses või välisriigi krediidiasutuse Eesti filiaalis avatud arvelduskontole.
(4) Ajateenija toetust ja reservväelasele õppekogunemisel osalemise aja eest makstavat toetust arvestatakse ja makstakse Kaitseväes kehtiva töötasu maksmise korra järgi. Asendusteenistuja toetust arvestatakse ja makstakse Kaitseressursside Ametis kehtiva töötasu maksmise korra järgi.
(5) Kui ajateenija, reservväelase või asendusteenistuja püsielukoht asub välisriigis, võib tema kirjaliku avalduse alusel maksta §-des 1–3 nimetatud toetuse välisriigi krediidiasutuse arvelduskontole.
(6) Toetuse välisriigi krediidiasutuse arvelduskontole maksmise korral ei vastuta makse tegija ajalise viivituse eest, mis on tekkinud makse tegemise ja arvelduskontole raha laekumise vahel, ega lähetustasu suuruse erinevuse eest, mis on tekkinud välisriigi krediidiasutuse teenustasude maksmise või valuutakursi muutumise tõttu makse tegemise ja selle kontole laekumise vahelisel ajal või toetuse saaja esitatud eksliku teabe tõttu.
(7) Ajateenija toetust ja reservväelasele õppekogunemisel osalemise aja eest makstavat toetust ei maksta aja eest, mille jooksul ajateenija või reservväelane:
1) oli omavoliliselt ajateenistuskohast või õppekogunemise toimumise kohast lahkunud;
2) kandis distsiplinaararesti.
(8) Asendusteenistuja toetust ei maksta aja eest, mille jooksul asendusteenistuja oli omavoliliselt teenistuskohast lahkunud.
§ 5. Ajateenija ja asendusteenistuja lapse toetuse ulatus ja maksmise kord
(1) Ajateenija või asendusteenistuja lapse toetuse suurus on 50 eurot kuus.
(2) Ajateenija ja asendusteenistuja lapse toetuse saamiseks tuleb Sotsiaalkindlustusametile esitada perehüvitiste seaduse § 6 lõike 4 alusel kehtestatud määruses ettenähtud andmed.
(3) Ajateenija ja asendusteenistuja lapse toetuse väljamaksmisele kohaldatakse sotsiaalseadustiku üldosa seaduses sätestatut.
Vabariigi Valitsuse 18. aprilli 2013. a määrus nr 64 „Ajateenija ja asendusteenistuja toetuse ning reservväelasele õppekogunemisel osalemise aja eest makstava toetuse ulatus ja maksmise kord” tunnistatakse kehtetuks.
Määruse jõustumisel makstakse isikule, kellele määrati ajateenija või asendusteenistuja lapse toetus enne käesoleva määruse jõustumist, alates 1. jaanuarist 2017. a ajateenija või asendusteenistuja lapse toetust § 5 lõikes 1 sätestatud suuruses.

References: § 1

§ 2

§ 3

§ 4

§ 5
 § 54
 § 64
 § 80

§ 1

§ 2
 § 29

§ 3

§ 4

§ 5
 § 6
 § 5